Heiko Westermann

Heiko Westermann (Alzenau, 14 ta' Awwissu 1983) huwa eks plejer tal-futbol Ġermaniż li kien jilgħab bħala difensur ċentrali.

 Karriera 

Westermann beda l-karriera professjonali mal-klabb mis-2. Bundesliga, Greuther Fürth. L-ewwel dehra tiegħu waslet fis-26 ta' Jannar 2003 fir-rebħa ta' 1–0 fuq MSV Duisburg. Fi tliet staġuni mal-klabb hu lagħab total ta' 92 logħba, fejn skorja ħames gowls.

Wara l-istaġun 2004–05, Westermann iffirma mat-tim promoss tal-Bundesliga Arminia Bielefeld. Fl-ewwel staġun tiegħu lagħab f'kull logħba ta' Bielefeld, fosthom 34 logħba tal-kampjonat u ħames partiti tad-DFB-Pokal. Hu baqa' figura regulari mal-klabb għas-sena ta' wara fejn tilef biss logħba waħda.

Fl-2007, Schalke akkwistaw is-servizzi tiegħu għal €2.8 miljun. Westermann iddebutta fl-24 ta' Lulju fil-konfront kontra 1. FC Nuremberg, li rebħuha 4–2 fejn ikkontribwixxa għal gowl. Id-debutt fil-Bundesliga wasal fis-26 ta' Awwissu 2007, bħala sostitut għal Rafinha fit-tielet ġimgħa tal-kampjonat kontra VfL Wolfsburg. Fl-istaġun segwenti hu kien strumentali fil-kampanja ta' Schalke fiċ-Champions League, fejn kien l-uniku plejer (barra l-gowlkiper) li lagħab kull minuta. Bil-kowċ il-ġdid Fred Rutten, għall-istaġun 2008–09 Westermann ġie skjerat ħafna drabi f'nofs il-grawnd.

F'Lulju tal-2010, Westermann iffirma għal €7.5 miljun ma' Hamburg.

 Internazzjonali 

Westermann iddebutta mat-tim nazzjonali Ġermaniż fi Frar tal-2008 kontra l-Awstrija (3–0). Hu ġie magħżul fost l-iskwadra Ġermaniża għall-Kampjonati Ewropej 2008. Fit-2 ta' Ġunju 2009, Westermann skorja l-ewwel gowl tiegħu għall-Ġermanja fir-rebħa ta' 7–2 kontra l-Emirati Għarab Magħquda.

Punteġġi u r-riżultati tal-Ġermanja qedgħin fil-lista xellugija.
 #  Data  Post  Avversarju  Punteġġ  Riżultat  Kompetizzjoni 1.  6 ta' Settembru 2008  Rheinpark Stadion, Vaduz, Liechtenstein    6–0  6–0  Kwal Tazza tad-Dinja 2010 2.  2 ta' Ġunju 2009  Zayed Sports City Stadium, Abu Dhabi, United Arab Emirates    1–0  7–2  Logħba ta' ħbiberija 3.  7 ta' Settembru 2010  RheinEnergieStadion, Cologne, Germany    1–0  6–1  Kwal Kampjonati Ewropej 2012 4.  2 ta' Ġunju 2013  RFK Stadium, Washington, SU    1–2  3–4  Logħba ta' ħbiberija

 Ħoloq esterni 




Kategorija:Nies ħajjin
Kategorija:Twieldu fl-1983
Kategorija:Futbolers Ġermaniżi
Kategorija:Plejers ta' SpVgg Greuther Fürth
Kategorija:Plejers ta' Arminia Bielefeld
Kategorija:Plejers ta' FC Schalke 04
Kategorija:Plejers ta' Hamburger SV
Kategorija:Plejers tal-Fußball-Bundesliga